- Marty. - Maya Burkett.
- Zer da? - Gorpu batekin topatu dute.
Banoa.
Bai, deitu egin dit.
Ez dit esan nor den.
Gizona zen, baina ahots-modulagailu bat-edo zerabilen.
Edonor izan liteke.
Bakarrik etorriz gero, Tommy Dark ikusiko nuela esan zidan.
Ez zuen gorpurik aipatu.
- Maya-- - Bai, badakit. Eman mugikorra.
Telefono finkora izan zen. Baduzu nire zenbakia.
Luzatu egingo gara hori ikusten. Badakizu hori.
Zergatik ari zinen Tommy Darken bila? Segurtasun-enpresa du.
Clairek ziharduen haren bila.
Darkek agian bazuen niri Claireren heriotza argitzea.
Hau Clairerekin lotuta dagoela uste duzu?
- Zergatik? - Kontatu dizuet dakidan guztia.
Bai? Gau osoa eman dut hemen. Alabarengana itzuli nahi dut.
- Barka, Maya-- - Hepa, aizu!
- Ez nazazu berriro hala ukitu! - Abisatu… Zaude.
Inor ukitzekotan bazara, abisatu egin behar diozu. Ados? Zaude.
- Joan daiteke? - Bai!
Baina oporrik ez. Kontaktuari eutsi behar diogu. Alde.
- Ospa. - Barka iezadazue zuk eta zuk.
Mugi!
Erabili burua. Burkettarra dugu.
Froga sendorik gabe, familiako abokatuek birrindu egingo gaituzte.
Tommy Dark delako hori gogotik ikertu behar dugu.
Loturen berri izan behar dugu.
Bai. Has gaitezen ahizparekin, Clairerekin. Zer lotura du honekin?
Ez dakit.
Igar dezagun.
Ez duzu arropa aldatu.
Moda-polizia zaitugu.
- Gaua kanpoan eman duzu? - Bai. Rave batean.
Rave batean?
- Ezin zara sartu. - Nola ezetz?
- Autoa behar dut! - Lasai. Neure kontu.
Autoa krimenaren gertalekuan dago.
- Gorde beharko dugu… - Tira ba. Niri bost.
Gorpuekin egiten duzu topo etengabe!
Ez da hala, Maya?
Bale ba, oso ondo!
Tommy Dark neuk hil nuen.
Gorpua trastelekuko izozkailuan sartu nuen.
Apur batean itxaron nuen, haren emaztearengana joan,
beste begiratu bat ematera itzuli
eta, neure burua areago nahasteko, poliziari hots egin nion.
Bai, maisua naiz krimenak burutzen.
Ea, aurrera. Harrapatu nauzu.
Ahizparen heriotzaren erantzulea naiz?
Ai, ez, zaude. Ez nengoen.
Gertatu zenean, atzerrian nengoen.
Zuk ere ezin didazu errua egotzi.
Ez dizut errua egotzi nahi. Zure alde nago.
- Nire alde? - Bai. Lagundu nahian nabil.
Zergatik onartu duzu Judith Burketten eroskeria?
Eroskeria?
Bederatzi mila libera zure Monktons-eko kontuan.
Hilaren hamarrean. Aldiko.
- Ez da ahuntzaren gauerdiko eztula. - Dedio.
- Elkarrekin joango gara. - Ba ote?
Bai. Zerbait erakutsi nahi dizut. Tira.
Tira ba!
Unetxo bat.
Ea, aurrera. Tira.
- Ezkonduko zara? - Bai, eta ume bat dugu bidean.
Baina hori ez da ezkontzeko funtsezko arrazoia.
Honen bila ari nintzen. Hara. Hilaren hamarra. Begira.
Streaming zerbitzuak, ezeztatuta. Gimnasioa, ezeztatuta.
Eta, hara. Nire mugikorra.
Munduko merkeena da
eta kontratu ezin merkeagoa du.
Tira, ikusten duzu eroskeria-zantzurik?
- Bai? - Non?
Ez duzu dirurik eta ume bat datorkizu.
Norbaitek eros zaitzan irrikatzen duzula dirudi.
Erosi nautela ematen du?
Pasa den urtean ez nuen txakur txiki bat ere irabazi
eta hau autobusean topatu nuen. Alergia diot
uhalari eta etengabe egiten du zarata hau.
Deitu poliziako kexa sailera.
Zenbakia emango dizut. Sakon ikertuko dituzte
nire kontuak, baina, dagoela argi, ziur aski
nire aldeko diru-bilketa piztuko du horrek. Horra telefonoa.
- Ez naiz ustela. - Carolinek zergatik esan zidan kontrakoa?
- Caroline Burkettek? Ez dakit! - Bai! Zergatik?
Galerak aztoratu egiten du jendea.
Susmagarria naiz, ezta?
Ni zure etxera ekartzea ez da normala, ezta?
Gauzak ezkutatzen dituzulakoan nago,
eta ez nire kideek uste duten arrazoiengatik.
Erruduna naizelakoan daude eta zu ez?
Haiek baino apur bat zailagoa naiz konbentzitzen.
Baina apur bat baino ez.
Trastelekuko gorpuak kontua aldatu du,
eta ez da zure alde izan.
Bale.
Tommy Dark ere erosi zutela entzun nuen.
- Errugabea bazara-- - Errugabea naiz!
Errugabea bazara, dena kontatu behar didazu.
Ez dut kontatzeko besterik.
- Mutila edo neska? - Zer?
Haurtxoa.
Mutila.
Edo neska. Ez dakit.
Ixo behingoz!
Kaixo!
Nor ote?
Kaixo, bihotza! Kaixo.
Ondo egin duzu lo osaba Eddierenean?
Bai! Milesker hara joateagatik. Estimatzen dizut.
Farnwood gaztelura? Lasai.
Primeran doakio honi, printzesatxoa da eta, ezta?
- Printzesa zara? Bai. - Bai horixe.
Hurrengoan, hori bai, esan Judithi hara noala.
Txakurrak askatzeko zorian egon da. Ez zion Lilyri joaten utzi nahi.
Tira, ezin du nahi duena lortu beti.
Zure izena jarriko dut
Lily jaso dezaketenen zerrendan, haurtzaindegian. Ados?
- Zer egin beharko dut? - Noizbehinka Lily jaso.
Ez, barka. Gogorregia dirudi.
Ez, ez da bidezkoa, osaba Eddie.
Hara. Hemen da.
Tira.
Mintzatu zara Abbyrekin bere… neba Louisi buruz?
Nebaordea.
Ez daki harekin geratu zela esan nizunik, ezta?
Ez.
Berez ez dugu… ezeren inguruan hitzik egin. Ganoraz ez, behintzat.
Danekin ere ez.
Badakit saminduta daudela, Maya.
Baina
Clairerengana jotzen zuten guztirako. Nigana ez.
Zuregana jo behar dute orain.
Baina, gai ez banaiz, zer? Zera…
Imajinatzen dut Abbyk etxeko batasunari eutsi nahiko diola,
eta bere horretan iraun dezan nahi dut, baina horrek zera ekarriko luke…
Clairez mintzatzea?
Inoiz ez dela itzuliko onartzea?
Zer da hori?
Hara. Alkoholik gabekoa.
Ia ez ditut ezberdintzen.
Ai, jakin izan banu…
Ea, zer ari zaizu gertatzen, Maya?
Andrew hil zeneko Burkettarren yatearen kapitaina
Tommy Dark izeneko tipoa zen.
Eta, ez dakit zergatik, Clairek lokalizatu egin nahi zuen.
- Baina ez zuen ezer esan. - Nolatan?
Hil egin zuten, eta izozkailu batean sartu.
Jainkoarren!
Beste hilketa bat?
Bai, eta guztiekin dut lotura.
Clairek inoiz aipatu al zuen Christopher Swain izena?
Joe eta Andrewen eskolako laguna zen.
Ez, baina… zer erlazio du Joe eta bere anaiaren haurtzaroak
Clairerekin?
Ba ez dakit.
Baina Swain eta Dark izenak etengabe entzuten ditut.
Badakit Clairek egia jakin nahian ziharduela.
Denbora agortzen ari zait.
Zer esan nahi duzu?
Atxilotzen banaute, zer? Orduan…
Baduzu Swain delakoaren argazkirik?
Bai, hala da.
Profileko argazkia du.
Itxaron.
Zer?
Hiriko toki bakarrak ditu bista hauek.
- Non dago? - Eraikina gure bezero batena da.
- Zer? - Gabon festa batean izan nintzen han.
Ezin arranditsuagoa izan zen. Ahazten zaila.
- Ea. - Hara.
Crawmond Place du izena.
CRAWMOND PLACE IGO EZAZU MAILAZ ZURE BIZIMODUA
Non da Kierce? Ez dio telefonoari erantzuten.
Kierce, zera, buelta bat ematera joan da.
Xarmatu egin zaitu, ezta?
Txakurkume bat bezain suminkorra da
eta jendea xarmatu egiten du hala.
Ez izan leloa, Marty.
Lehenago edo beranduago, pixa egingo dizu hankan.
Ez, zerbait aipatu du.
Bateria gutxi zeukan telefonoan eta joan--
Begira, mesedez, gelditu.
Esadazu zerbait. Egiten ari denak, zernahi ere den, ez du…
Ez du edatearekin zerikusirik, ezta?
Edatearekin? Ez.
Arazoak zituen horrekin?
Behinola.
Lehen emaztegaia hil ziotenean.
Hil egin zuten? Zer gertatu zen?
Hura ere polizia zen. Akademian elkarrekin egon ginen hirurok.
Lanean zegoela hil zuten.
Errudunak urteak daramatza kartzelan.
Kiercek sartu zuen han.
Ez zuen kontua gainditu. Orduan ekin zion edateari.
Jakin dezazun, Marty: inoiz ez dizu aipatuko.
Sami… Sami dugunez, bere burua dauka erruduntzat.
Somers andrea? Iritsi zaizu erositakoa.
Ezin zara sartu! Gero deituko dizut.
CHRISTOPHER SWAIN 1410 APARTAMENTUA
Barka, andrea…
Swain jauna?
Maya Stern dut izena. Joe Burketten emaztea naiz.
Berandu iritsi zara. Pena, zu lakoak ditu gustuko.
Barka.
Ikusi duzu Swain jauna?
Azken festatik ez.
Zer festa?
Joan aurretik beti egiten duena.
Hori bai, hura normalean baino zaratatsuagoa izan zen.
- Barka? Tira, nora joaten da? - Beti doan tokira, jakina.
Parranda egiten du, neurria galdu, eta gero bidali egiten dute…
Pobreek tokiari zoroetxe esaten diote. Aberatsek, bakarleku.
- Kaixo, George. - Egun on.
Nolatan zu hemen?
Zer usain ona!
Ez da… niretzako soberakinik geratuko, ezta?
Ez naiz zure emaztea, aita. Alaba nauzu.
Bai, badakit. Ez nuen…
Barkatu.
Parrilla.
Onddoak ez zaizkizu gustatzen.
Azkenaldian ez naiz aita ona izan, badakit.
Baina…
oso gogorra da.
Louisekin geratu nintzen.
Nebarekin. Nebaordearekin.
Entrenatzaile laguntzailea da kiroldegian.
- Zer? - Lasai.
Badakit arraroa dela, baina uste dut…
nolakoak ginen jakin nahi zuela,
ez dakit…
zerbait egin aurretik.
Ados. Zergatik? Zera, zergatik bilatu zenuen?
- Hasieran, erantzunak nahi nituelako. - Erantzunak?
Amaren hiltzeko erak ez du zentzurik.
Ai, maitea, ez.
Edozer gertatu zela ere, harekin ez du zerikusirik, ziur nago.
Kontrakoa pentsarazteko zerbait esan zizun ala?
Begira…
Kontaktatuko dut nik?
Jakiteko ea… gu fundamentuz ezagutzera etorri nahi duen.
Zergatik ez? Zera…
Ez nintzen oso ondo sentitu bera hala ezagututa. Bai.
- Ideia ona. - Ezagutu egin zenuen? Ni gabe?
Dan, ez zen nahita izan. Sentitzen dut. Dan.
Dan!
Horren mira dut.
Baina honen mira are biziagoa izango litzateke.
Mila esker.
- Sami? - Bai?
Hitz egin nahi duzu?
- Bai. - Bada ordua.
Bai. Bada ordua.
Kaixo, Sami dut izena.
Kaixo, Sami.
Eta…
Eta alkoholikoa naiz.
Hiru urte, sei egun eta bederatzi hilabete
igaro dira nire azken tragotik, eta…
egia esan, azken egunak izan dira… gogorrenak. Berri txarrak…
asimilatu behar izan ditut.
Atzera edaten badut, hil egingo naiz ziur aski.
Eta hori…
Hori dibertigarria da. Tira, ez da dibertigarria, baina…
Bizikien izutzen nauen gauza…
hiltzea da.
Hiltzea ez…
norbaiten alboan hiltzea.
Pertsona hura bakarrik uztea…
norbait maitea galtzeak dakarren kakarekin.
Amaitu dut. Mila esker.
Zintzo agertu zara.
Baina ezezagunekin mintzatzea zatirik errazena da.
Hori badakizu, ezta, Sami?
- Datorren astera arte. - Agur!
Agur!
Molly.
Agertzea erabaki duzu?
Sami.
Maitea, zer duzu? Sami!
Sami.
Nola ez dakitela zer den?
Nolatan izango da larria? Ez dakite zer den.
Eragiten duenagatik da larria.
Alditxarrak eta…
Probak egiten dabiltza.
Horregatik joan zinen?
Zera…
Ez dut zuretzat hau nahi, Molly.
Zuretzat ez.
Ezta gure umearentzat ere.
Zer diozu baina?
Aita izango zara, Sami.
Izan bost minutu edo bost hamarkada…
gure mutikoari on egingo dio bere bizitzan zu egoteak.
Aditu?
Ireki behar zatzaizkit.
Lagun diezazudan utzi behar didazu.
Kontuak horrela funtzionatu beharko luke.
Mesedez.
Tira, zera… Galdera serio bat dut…
Esan duzu…
"Mutikoari" esan duzu. Hau da…
Zera esan nahi dut…
Zerbaiten berri izan duzu? Edo aierua da soilik?
Susmoa baino ez duzu? Jakin egin nahi dut!
Ergela zara, gero! Ergel puska!
- Ergel galanta! Gelditu! - Pozik zaude?
Maite zaitut.
Nik ere bai.
Listo.
Itxi begiak.
Oso ondo.
KOINATA DEIKA
Caroline?
Ikusi egin nuen, Maya.
Joe ikusi nuen.
Zer?
Eskatu zidan zuri esateko--
Caroline.
Nor zara?
Ez duzu ulertzen. Heriotzak jarraitzen dizu.
Dan, mesedez. Ezin nauzu etengabe alde batera utzi, Dan.
Amaren gogokoena!
Egin ditzakedan bi gauzen artean, gogokoena zuen.
Zuei deitzen saiatu naiz. Zelaian egongo zineten.
Zergatik deitu diguzu?
Louis.
Hepa.
Kaixo…
Ez zara entrenamenduan azaldu.
Ez. Zuen aitak gonbidatu nau eta ez nuen beste egun batez itxaron nahi.
Kikiltzeko beldurra nuen. Zuzenean etorri naiz.
Zer ari da gertatzen? Aita?
Louis duzu.
Bai, kiroldegiko Louis?
Bera da, Dan. Anaiordea dugu.
Barkatu. Ez dut honen inguruko ezer ondo egin.
Ea gauzak artezten ditudan.
Sarjentu? Testaren emaitzak.
Maya Sternen autoko odol-testaren emaitzak.
A. Bai. Ederto, mila esker.
Ai, kaben zotz.
Aizu, badakizu ezin duzula mugikorra hala itzali, ezta?
Begiratu honi.
Ez dit axola gaur zenbat pauso eman dituzun, entzun?
Grabazio bat da. Trastelekurako bidean dagoen gasolindegikoa.
Maya Burketten autoa dugu. Begiratu arretaz.
Bakarrik joan zela esan zigun.
- Mayak gezurra esan zidan. - Ekarri egin behar dugu.
Badakit.
Aupa!
Ez zatoz ala?
Bai!
Tira, Proctor kapitaina. Aspalditik ezagutzen duzue elkar, ezta?
Zer esan dizu Pam-ek?
Zure lehen emaztegaia hil egin zutela esan dit.
Zeharo latza izango zen zuretzat.
Zinez sentitzen dut. Zera…
Pentsatu duzu inoiz orain gertatzen ari zaizkizun gauzak…
Baliteke dena lotuta egotea nolabait, ez?
Berriro ezkontzekoa zara. Agian horrek oroitzapen ezatseginak oroitarazi dizkizu
eta, ez dakit, zure gorputzak txarto erantzun du akaso?
Maite nuen emakumearen heriotza eta karbohidratoak jatea alderatu dituzu?
- Ez! Ai ene. Hori-- - Ez?
Begira, barkatu, ez… Proctorrek esan dit ez zenuela gaia komentatu nahiko.
Tira, mila esker.
Bat, bi, hiru…
Tira ba! Berandu iritsiko gara. Azkar!
Tira. Oso ondo.
Lily?
Lily, non zaude? Tira.
Aitatxo!
Ez. Lily, zatoz. Erabat lokaztuko zara.
Joerena da?
Joeren autoa, ezta?
- Nirea zuk daukazu, gogoratzen? - Ez dut ahaztu.
Zer zabiltza hemen?
Aldatu planak. Polizia-etxera etorri behar zara.
- Tira, ba ezin dut. - Hepa. Honakoan, ez dago zure esku.
Atzokoa da, Tommy Dark topatu zenuenekoa.
Nor duzu autokoa? Isil-mandataria?
Izen bat nahi baduzu, ezin dizut eman.
- Ni ekartzeko arrazoia-- - Ez da arrazoi bakarra izan.
Esan zenigun atzo izan zela trastelekuan egon zinen lehen aldia.
Tommy Dark, hilik edo bizirik, ikusi zenuen lehen aldia.
Bai.
Orduan nolatan topatu dugu AB odola zure autoko maletategian?
Hain da mota arraroa, ezen biztanleriaren % 4k baitu. Talde horretan
Tommy Dark dugu.
Gezurra esan duzu.
Hasieratik esan diguzu gezurra, ezta?
Nor da autoko gizona, Maya?
Nor ari zara babesten?
Tira, Maya. Esan behar didazu.
Corey Rudzinski.
Autoko gizona Corey Salatia da.
Zure bideo hura filtratu zuen hackerra.
- Zure kaleratzea-- - Bai, Clairerekin elkarlanean ziharduen.
Burkettarren inguruko informazioa eman ziezaion konbentzitu zuen Claire.
- Zer informazio? - Ez nago ziur.
Haien produktu farmazeutikoek eskandalu bat pitz lezakete akaso.
Clairek jakin zuen familiak Darki ordaintzen ziola.
Horregatik bilatu zuen: zergatia ezagutzeko.
Alargunarekin hitz egiten baduzue, esango dizue Clairek, nik bezala,
Darki buruzko galderak egin zizkiola.
Coreyk esan zidan trastelekuan Darken egonlekuaren inguruko aztarnak
izango zirela. Hori esan zidan.
Begira, Tommy Darken idazkariarekin eta emaztearekin bildu naiz. Non dagoen
jakingo banu, zergatik egingo nuke hori?
Ez du zentzurik.
Begira, ondo dakizue nik ez nuela egin. Ondo dakizue--
- Nork orduan, Maya? - Hark! Coreyk.
Nire autoan izan da. Aise jar zezakeen odola maletategian.
Tranpa bat jarri dit, argi dago! Ni ez nau oso gustuko, ezta?
- Ezta Burkettarrak ere! Hausnartu! - Tira.
Egia jakiteko bide bakarra dugu, ezta?
Corey Salatia non topatuko dugun esan behar diguzu.
Coreyren ezkutalekua urrutiago dago.
Jolas-aretoarekin hasiko gara eta, han ez badago, buelta emango dugu.
Arazoak espero dituzue?
Hackerra da, zer egingo du? Gu itzali eta piztu?
Topatu egin behar dugu, erokeria hau albait azkarren amaitzeko.
Marty, jolas-aretoa. Sami, ezkutazuloa. Konforme?
- Konforme. - Andrea, ni--
Ene, Marty. Esadazu nagusi. Ez naiz Angela Lansbury arraioa.
Zera… Duran Duran-en zegoen.
Musika-bandan.
Mila esker.
- Andrea… Nagusi-- - Orain ez. Bilera bat dut.
Kierce.
Tira.
- Zatoz. - Ados, kendu.
Zer zabiltza?
Ez dakit zergatik eman dizkiozun hainbeste aukera Mayari.
Ez naiz hartaz fio.
Izango dituzu zure arrazoiak.
Baina hau ziur dakit: ez duzu inora gidatuko.
Benetan ari naiz! Benetan erabat.
- Ados? - Ados.
Ondo.
Tira, zatoz.
Ai, ama, zatoz…
Badakit ez duzula honetaz nirekin
hitz egin nahi, baina…
ondo zaude?
Ez dakit.
Baina…
hitz egin dut Mollyrekin.
Pozten naiz horretaz, bai, eta…
arrazoi zenuen. Tira, bai.
- Banekien. - Bai, bale. Ez da beharrezkoa.
- Oso… - Egingo dugu. Bai.
- Tira. - Ez.
- Zatoz. - Ez.
- Bai, aurrera. - Ez. Ene! Zaude.
Kendu. Tira, nahikoa da. Nahiko. Askatu.
Hau dugu aldean armarik ez eramateko arrazoia, entzun?
Bai, barkatu.
WINHERST-EKO POLIZIA-ETXE NAGUSIA
Eskerrik asko.
Badut Tommy Darken berri.
Zu izan zinelakoan daude?
Jainkoarren, jode!
Dedio.
Amaitu duzu?
Bai.
Zer jakin duzu Christopher Swaini buruz?
Ez, kontuak ez du horrela funtzionatzen.
Niri gauzak kontatzen hasi behar zara. Mesede puska egin nizun.
Ados. Ondo. Zure mesedeak baldintzapekoak dira orain.
Barkatu, Maya, baina, zer gertatzen ari den kontatu ezean,
etxera eraman baino ezin zaitut egin.
Ados, oso ondo. Oso ondo!
Kaka.
Zuk dena ez kontatzea…
ez da polita, baina gezurra esatea are latzagoa da niretzat.
Ez dizut gezurrik esango.
Aditu?
Zin degizut.
Ados.
Ederto. Bota.
Swain udaltzaingoak gelditu zuen duela astebete.
Drogatuta zegoen. Abiadura-muga hautsi zuen. Ez zen lehen aldia.
Hamabi hilabetero-edo errepikatzen duen jokabidea da.
Kontua da…
- Zati hau arraroa da. - Zer?
Ez dago kartzelan inoiz izan delako erregistrorik.
Tira, orduan…
Christopher Swain nonbaitera bidali badute,
eta tokia espetxea ez bada, fidantzarako baldintza da halabeharrez.
Aberatsentzako errehabilitazioa ziurrenik.
Xehetasunak sekretuak dira, tamalez.
Badago lagun diezadakeen norbait.
Ez dakit baina lagunduko didan ala ez.
Barka.
Ez nizun eragotzi nahi.
Lasai.
Berriro ari naiz hori egiten, ezta?
Arraroa izaten.
Jende artean ez nago eroso.
"Hatz txikiak".
Zuretzat idatzi zuen?
Hori uste genuen.
Baina, orain, zuretzat delakoan nago, Louis.
Amak ez zintuen luzaroan eduki, baina…
argi dago beti hartu zintuela bere zatitzat.
Hausnartzen ibili naiz lehen zure aitari buruz
esan duzunaz, Louis.
Uste dut badakidala nola jarri harekin harremanetan.
Hori nahi baduzu.
Akaso badut hari galdetzea, ez dakit, ea noizbait etorri nahi duen?
Asko gustatuko litzaidake. Eskerrik asko.
- Zer duzu? - Ikusi duzu hau?
Emakume batek aurkitu du eta Claire Walkerren dosierrera itzuli da.
Haren heriotzako baletako bat
zenbait orduz atera zuten duela hilabete batzuk.
- Nork atera? - Zerbitzuan zegoen inspektoreak.
Agidanez, polizia militarraren eskaera ofizialari
egin zion men.
Itxura txarra du.
Mintza zaitez zerbitzuan zegoen inspektorearekin. Nork egin zuen eskaera?
Shane Tessier-ek. Halabeharrez.
Zer demontre?
Zer da hau?
Hackeatu egin gaituzte! Sistema ez dabil.
Kaka!
- Ohar bat idatzi dut. - Nolakoa?
Uste nuen mugimendua egongo zela linean.
Kabroia harrapatzen lagunduko zigun zerbait.
Kabroia Corey Salatia dugu.
Sistema osoa deuseztatu digu.
Kaixo, Marty naiz. Mesedez, utzi mezua.
Marty, Coreyk badaki atzetik dugula.
Tranpak jarri ditu polizia-helbide batetik bilatzen duen edonorentzat.
Jolas-aretoan ez da egongo, baina basoan agian bai.
Hau jasotakoan, deitu. Kaixo, autoa.
Utziko didazu autoa? Bai. Milesker.
Ene, Jainkoarren!
Marty.
Aretoan diote ez dutela Corey ezagutzen. Gezurra.
Agindu judizialik gabe, ezin besterik egin.
Beste tokian probatuko dut
eta… Kierce, non zara?
Gidatzen ari zara?
Ez nuen beste aukerarik.
Coreyk badaki atzetik gabilzkiola. Orain harrapatu behar dugu.
Kierce!
Judith?
- Oraintxe noakizu, Maya. - Ados.
Sartu gainerakoa, Luka.
Eta kontuz, mesedez. Oso delikatuak dira.
- Bai, Burkett andrea. - Izabellarekin hitz egin nahi dut.
Itzuri egiten dit.
Ez du zurekin hitz egin nahi… Stern andereñoa.
Maya? Tira ba.
Eskerrik asko.
Tira…
Zein da ezagutzen duzun errehabilitazio-tokirik esklusiboena?
- Zu-- - Ez, ez da niretzat.
Zu bezalako norbaitentzat. Prezioei begiratzen ez dien norbaitentzat.
Bizitza pribatuak pribatu irauteko edozer ordainduko lukeen norbaitentzat.
Noren bila ari zara?
Oso ondo.
Diskrezioa ezinbestekoa bada…
tokia hau duzu ziur aski.
Joango zarela esango diet. Sartzeko, aipatu nire izena.
Mila esker.
- Izan naiteke tolesgabea? - Beti bezala ba.
Horri dagokionez, antzekoak gara. Tira, kontu askotan gara antzekoak.
Ezkontzaz gara Burkettar. Alargunak gara. Uste duguna esaten dugu.
Esan ezazu ba.
Uste dut zure arazoa--
Zer arazo dut, Judith?
Ez duzu inoren aurrean barnea irekitzen. Ohartzen naiz horretaz.
Joe horrelakoa zen batzuetan.
Betidanik igarri nion… sekretuak zeuzkala.
Agian zuri esan zizkizun. Ez dut uste.
Ezagutzen zenuela iruditzen zitzaizun? Benetan ezagutu?
Ez naiz honetan tematuko,
baina laguntza bila etorri zara. Lagundu dizut.
Beraz, fidatu nitaz: norbaitekin hitz egin beharko zenuke.
Christopher Swain.
Haren bila ari naiz.
Swain? Ezagutzen dut izena, baina…
- Ez-- - Joeren eskolara zihoan.
Eta… Andrewenera.
- Zergatik ikusi nahi duzu? - Kontu korapilatsua da.
Beharbada lotuta dago Clairerekin.
Ez dakit.
Mila esker.
Kontuz ibili.
Sinetsi ala ez, ez zaitut zu ere galdu nahi.
Shane?
Hepa. Garagardo batzuk dauzkat. Nahi--
Ezin naiz geratu, Shane. Ezin dut hitzik egin orain.
Non zaude?
Etxean. Ateratzear naiz, Evarekin geratzeko.
Zera dugu… neska-gaua.
Bihar agian.
Nola ez.
Bihar. Primeran.
- Kaixo, lagun diezazuket? - Christopher Swain ikustera etorri naiz.
Judith Burkettek esan dit…
KANPOALDEA: 1 KAMERA
Mila esker.
Christopher Swain?
Nola topatu nauzu?
Nor zara?
Maya Stern naiz.
Stern? Barka, ez--
Joe Burkettekin nengoen ezkonduta.
Joe Burkett hilda dago.
Hil zela esan zidaten.
Bai, hala da.
Bere anaiaren inguruan dut jakingura.
Gau hartan, yatean zer gertatu zen jakin behar dut.
Christopher.
Zeri diozu beldurra?
- Joeri. - Joeri?
Zer esan nahi duzu?
Joek hil zuen Andrew.
Zure senarrak…
anaia hil zuen.
Azpitituluak: Xabier Izagirre Aizpitarte